7. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ.172822 της 22 Δεκ.1971/14  Ιαν.1972 (ΦΕΚ Β΄34) Περί του χρόνου και τρόπου διεξαγωγής εξετάσεων μαθημάτων διδασκομένων κατά το Α΄ εξάμηνον εις τας Σχολάς του Ε.Μ. Πολυτεχνείου. Έχοντες υπ’ όψιν:1)Τας διατάξεις της παρ.5 της υπ’ αριθ.107/1962 πράξεως του Υπουργικού Συμβουλίου κυρωθείσης δια του άρθρ.1 του Ν.Δ.4263/1962 και 2)την πρότασιν της Συγκλήτου του Ε.Μ. Πολυτεχνείου την διατυπωθείσαν κατά την συνεδρίαν αυτής της 3.12.1971, αποφασίζομεν: Ορίζομεν όπως: 1)Αι προαγωγικαί εξετάσεις των σπουδαστών του Ε.Μ. Πολυτεχνείου εις τα μαθήματα, άτινα διδάσκονται μόνον κατά το Α΄ εξάμηνον εις απάσας τας τάξεις και Σχολάς, πλήν της τελευταίας, διενεργούνται κατά το από 20 έως 25 Φεβρουαρίου χρονικόν διάστημα. Κατά την διάρκειαν των εξετάσεων τούτων διακόπτεται η διδασκαλία απάντων των μαθημάτων εις ας τάξεις υφίστανται τοιαύτα μαθήματα. 2)Αι επαναληπτικαί προαγωγικαί εξετάσεις των ως άνω μαθημάτων διεξάγωνται κατά το υπό του αριθ.563/1961 Β.Δ/τος «περί φοιτήσεως, βαθμολογιών και εξετάσεων εν ταις Σχολαίς του Ε.Μ. Πολυτεχνείου» προβλεπόμενον χρονικόν διάστημα. 3)Ο βαθμός ετησίας προόδου των εν παρ.1 της παρούσης μαθημάτων θα κατατίθεται εντός 5 ημερών από της λήξεως των μαθημάτων της α΄ σπουδαστικής περιόδου, εφαρμοζομένων εν προκειμένω αναλόγως των διατάξεων αυτού ως άνω 563/1961 Β.Δ/τος. Η παρούσα δημοσιευθήτω δια της Εφημερίδος της Κυβερνήσεως. 